HU Az Európai Unió Hivatalos Lapja C 140/4

Kérelem közzététele a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 510/2006/EK tanácsi rendelet 6. cikkének (2) bekezdése alapján

2012/C 140/04

Ezzel a közzététellel az 510/2006/EK tanácsi rendelet (1) 7. cikke alapján létrejön a kérelem elleni kifogás joga. A kifogást tartalmazó nyilatkozatnak e közzététel napjától számítva hat hónapon belül kell beérkeznie a Bizottsághoz.

EGYSÉGES DOKUMENTUM

A TANÁCS 510/2006/EK RENDELETE

„MELA ROSSA CUNEO”

EK-sz.: IT-PGI-0005-0915-16.12.2011

OFJ ( X ) OEM ( )

1. Elnevezés:

„Mela Rossa Cuneo”

2. Tagállam vagy harmadik ország:

Olaszország

3. A mezőgazdasági termék vagy élelmiszer leírása:

3.1. A termék típusa:

1.6. osztály: Gyümölcs, zöldségfélék és gabonafélék, frissen vagy feldolgozva

3.2. A termék leírása, amelyre az 1. pontban található elnevezés vonatkozik:

A „Mela Rossa Cuneo” oltalom alatt álló földrajzi jelzés kizárólag az alábbi fajtákhoz és klónjaikhoz tartozó almát jelölheti:

a) Red Delicious b) Gala c) Fuji d) Braeburn

Ezenkívül a gyümölcs az alábbi jellemzőkkel rendelkezik:

Red Delicious Gyümölcséj színe: élénkvörös borseprő szín ≥ felület 90 %-a, olajosságtól, rozsdásodástól mentes, enyhe rozsdássággal a szármélyedés belső részében Méret: átmérő ≥ 75 mm, vagy tömeg ≥ 180 g Cukortartalom: ≥ 11 Brix fok Gyümölcshús keménysége: ≥ 5 kg

Gala Gyümölcshéj színe: ragyogó élénkpiros ≥ felület 80 %-a; eloszlása nagyrészt csíkos, néhol elmosódott Méret: átmérő ≥ 70 mm, vagy tömeg ≥ 160 g Cukortartalom: ≥ 12 Brix fok Gyümölcshús keménysége: ≥ 5 kg

Fuji Gyümölcshéj színe: halványpiros – erős vörös ≥ felület 60 %-a Méret: átmérő ≥ 75 mm, vagy tömeg ≥ 180 g Cukortartalom: ≥ 12 Brix fok Gyümölcshús keménysége: ≥ 6 kg

Braeburn Gyümölcséj színe: narancssárgás vörös – erős vörös, nagyrészt csíkos ≥ felület 80 %-a Méret: átmérő ≥ 70 mm, vagy tömeg ≥ 160 g Cukortartalom: ≥ 11,5 Brix fok Gyümölcshús keménysége: ≥ 6 kg

Kereskedelmi forgalomba bocsátáskor a gyümölcsök épek, friss és egészséges kinézetűek, tiszták, idegen anyagoktól és szagoktól mentesek, megfelelnek az Extra és az I. kereskedelmi osztályhoz tartozó gyümölcsökre vonatkozó előírásoknak.

Az egyes fajtákra és kereskedelmi kategóriákra vonatkozó minőségi minimumkövetelmények a közösségi szabályozásból, pontosabban az 543/2011/EK rendelet előírásaiból átvett követelmények.

3.3. Nyersanyagok (kizárólag feldolgozott termékek esetén):

—

3.4. Takarmány (kizárólag állati eredetű termékek esetén):

—

3.5. Az előállítás azon műveletei, amelyeket a meghatározott földrajzi területen kell végrehajtani:

A „Mela Rossa Cuneo” termesztésének és szedésének valamennyi műveletét a körülhatárolt földrajzi területen kell végezni.

3.6. A szeletelésre, aprításra, csomagolásra, stb. vonatkozó egyedi szabályok:

A „Mela Rossa Cuneo” OFJ tartósítása hagyományos módszerekkel, hűtési technika alkalmazásával történik olyan hőmérséklet, páratartalom és légkörösszetétel biztosítása mellett, amelyek lehetővé teszik a gyümölcs fő minőségi jellemzőinek megőrzését.

A „Mela Rossa Cuneo” kereskedelmi forgalomba hozatala kizárólag az alább megjelölt időszakban történhet:

Gala augusztus elejétől május végéig Red Delicious szeptember elejétől június végéig Braeburn szeptember végétől július végéig Fuji október elejétől július végéig

3.7. A címkézésre vonatkozó egyedi szabályok:

A „Mela Rossa Cuneo” jelzéssel ellátott almát olyan csomagolásban és kiszerelésben kell forgalomba hozni, amely lehetővé teszi a termék egyértelmű azonosítását. A gyümölcs azonosítóját a csomagoláson vagy az egyes gyümölcsökön kell feltüntetni, azon egyértelműen és világosan olvasható – a címkén feltüntetett valamennyi feliratnál nagyobb méretű – betűkkel szerepelnie kell a „Mela Rossa Cuneo” OFJ jelzésnek.

Amennyiben a termék azonosítása a gyümölcsön elhelyezett matrica alkalmazásával történik, azt a gyümölcsök legalább 70 %-ára fel kell ragasztani.

Az oltalom alatt álló földrajzi jelzés mellett nevekre, társasági formákra, illetve vállalatcsoportok tulajdonában vagy magántulajdonban lévő márkanevekre történő utalások és/vagy jelölések használata engedélyezett, azzal a feltétellel, hogy nem dicsérő jellegűek és nem megtévesztőek a fogyasztók számára.

4. A földrajzi terület tömör meghatározása:

A „Mela Rossa Cuneo” előállítási területe részben Cuneo, részben pedig Torino megyében, 280–650 méteres tengerszint feletti magasságban található településeket foglal magában.

A Cuneo megyében található települések az alábbiak: Bagnolo Piemonte, Barge, Borgo San Dalmazzo, Boves, Brondello, Busca, Caraglio, Castellar, Castelletto Stura, Centallo, Cervasca, Cervere, Costigliole Saluzzo, Cuneo, Dronero, Envie, Fossano, Lagnasco, Manta, Martiniana Po, Pagno, Piasco, Revello, Rossana, Sant’Albano Stura, Salmour, Saluzzo, Sanfront, Savigliano, Scarnafigi, Tarantasca, Valgrana, Venasca, Verzuolo, Villafalletto, Villar San Costanzo.

A Torino megyében található települések az alábbiak: Bibiana, Bricherasio, Campiglione Fenile, Cavour, Garzigliana, Luserna S.Giovanni, Lusernetta, Osasco, S.Secondo di Pinerolo, Pinerolo.

5. Kapcsolat a földrajzi területtel:

5.1. A földrajzi terület sajátosságai:

Piemonte tartomány érintett területe egy, az alpesi hegyvonulat nyugati oldalán elhelyezkedő, a Tengeri-Alpok és a Cotti-Alpok alkotta fennsík, amely hegyrajzi szempontból valódi „unikum”: a fennsík vékony sávja mintegy felfüggesztve ékelődik be a Nyugati-Alpok és a Pó-síkság közé.

A körülírt földrajzi terület Piemonte tartomány fő almatermesztő vidéke, az a terület, amelyhez a piros héjú alma termesztésének származási helye, fejlődése és területi elhelyezkedése kapcsolódik.

A „Mela Rossa Cuneo” almaültetvényei a piemonte-i Cuneo és Torino megyék közötti területen helyezkednek el, és történelmi, valamint földrajzi szempontból egyaránt alkalmasak az ott termesztett alma antociános elszíneződésének kiemelésére. Az előállítási terület sajátosságai a vidék magassága, szélességi foka és domborzata, az időjárási tényezők, és az éves napsütéses órák különösen magas száma.

Az egyik oldalon az Alpokkal, másik oldalon a Pó-síksággal való szomszédság miatt késő nyártól kezdődően egészen őszig – vagyis a „Mela Rossa Cuneo” almafajták szedés előtti érési szakaszában – a területen a nappali és éjszakai hőmérséklet-ingadozás átlagos értéke 13,8 °C. Ez az érték, a többi – akár hegyvidéki, akár síkvidéki – európai almatermesztő régióban általában mért értékekhez képest szokatlanul magas. Más területeken a hőmérséklet-ingadozás többnyire a gyors időjárás-változásoknak tudható be.

5.2. A termék sajátosságai:

A „Mela Rossa Cuneo” hírnevét megalapozó jellemzők – a héj jellegzetes piros fedőszíne, amely mind a fedőszín kiterjedése (a héj fedőszínnel borított részének százalékos aránya), mind pedig a héj elszíneződésének különösen fényes ragyogását tekintve, hatással van a termék külsejére. A felsorolt jellemzőknek köszönhetően a „Mela Rossa Cuneo” a helyi, regionális, országos és külföldi piacokon egyaránt jellegzetes, saját identitással rendelkezik.

5.3. A földrajzi terület és (OEM esetében) a termék minősége vagy jellemzői vagy (OFJ esetében) a termék különleges minősége, hírneve vagy egyéb jellemzője közötti okozati kapcsolat:

A „Mela Rossa Cuneo” esztétikai jellemzői az előállítási terület és a termék előállításához hagyományosan használt almafajták, illetve ezek klónjai közötti ok-okozati kapcsolatnak köszönhetők.

A piros szín minőségéhez három, a földrajzi terület jellemzőiből adódó fizikai-időjárási tényező járul hozzá, melyek a következők:

— az érést megelőző időszakban mérhető cirkadián hőmérséklet-ingadozás magas értéke,

— a héjnak a leghidegebb éjszakai óráiban keletkező harmatcseppek által kiváltott átitatódása, aminek következtében a gyümölcshéj nedvesedése/száradása jellegzetes, ciklikus módon megy végbe,

— a reggeli és esti, váltott irányú „hűvös hegyvidéki légáramlatok” miatt erőteljesebbé válnak és felgyorsulnak a cirkadián hőmérsékleti és átitatódási ciklusok.

A felsorolt fizikai jelenségek a napfénnyel együtt hatással vannak az alma héjának színéért felelős antioxidánsoknak, az antociánoknak a kialakulására és fejlődésére. A színanyag pigmentjeinek kialakulása szoros kapcsolatban áll a hőmérséklet-ingadozással. A szabad szemmel érzékelhető szín terjedelme a pigmenttel színezett sejtek százalékos arányától, és nem az antociánoknak a sejtekben lévő magasabb vagy alacsonyabb hígítási fokától függ. Az átitatódás/száradás ciklusa, a napfényes órák minőségi jellemzőivel együtt, befolyásolja az antociánok fejlődési folyamatait.

A pollenzói Gasztronómiai Tudományok Egyeteme (Università di Scienze gastronomiche di Pollenzo (CN)) által készített dokumentum jól ismerteti a földrajzi területnek a piros héjú alma termesztésére való adottságait. Piemonte tartományban a felvilágosodás korában (a XVIII. században) alapított agrártudományi főiskolákon és társulásokban az egyes növényfajtákra, termesztett fajtákra, valamint tudományos alapokon nyugvó termesztési technikákra irányuló, széles körű kutatómunka folyt. Így teremtették meg a Cuneo vidékén különösen erős és csillogó színéért nagyra értékelt, piros héjú almafajta elterjedésének feltételeit.

A modern cuneói almatermesztés fejlődése a XX. század ’50-es és ’60-as éveiben kezdődött, és az almafajták választékában a piros héjú alma térhódítása fokozatosan kezdődött, mígnem termesztése a napjainkban is tapasztalható túlnyomó többségbe került. A ’60-as és ’70-es években a „Mela Rossa Cuneo” almát intézményesítik, nyoma van a könyvelési dokumentumokban, nevét már az olasz piacra szánt termék kísérőokmányaiban is említik; ezekből az évekből való az első promóciós kampány, amely érinti a „Mela Rossa Cuneo” almát; az elnevezést a ’80-as években a külföldi szállítmányok számláin is feltüntetik. Ugyanebben az időszakban, a „Mela Rossa Cuneo”, a főként profi gyümölcstermesztők, kisebb részben fogyasztók részére szervezett almakiállításokon is szerepel, majd a XXI. század első évtizedében, Olaszország északnyugati részén, a jelentős mennyiségű árut forgalmazó kiskereskedők értékesítési pontjainak eladási terveiben fokozatosan megszilárdul a termék kereskedelmi azonosítása.

Hivatkozás a termékleírás közzétételére:

Ez a közigazgatási szerv a „Mela Rossa Cuneo” oltalom alatt álló földrajzi jelzés módosítására irányuló javaslatnak az Olasz Köztársaság2011. november 14-i, 265. számú Hivatalos Közlönyében történő közzétételével a fenti kérelem vonatkozásában elindította a nemzeti kifogásolási eljárást.

A termékleírás egységes szerkezetbe foglalt szövege megtekinthető az alábbi honlapon:

http://www.politicheagricole.it/flex/cm/pages/ServeBLOB.php/L/IT/IDPagina/3335

vagy

közvetlenül a Minisztérium honlapján (http://www.politicheagricole.it), (a képernyő bal oldalán) a „Qualità e sicurezza” (Minőség és biztonság) címszóra, majd a „Disciplinari di produzione all'Esame dell'UE” („Uniós vizsgálatnak alávetett termékleírások”) menüpontra kattintva.

(1) HL L 93., 2006.3.31., 12. o.